text: Varde vil være demensvenlig
  10 september 2015 kl. 10.28
  Varde vil være en af landets første demensvenlige kommuner. Det betyder, at kommunen i de næste par år vil arbejde målrettet efter at skabe det bedst mulige liv for demensramte og deres pårørende.
  Plejepersonalet på demensenheden Vinkelvejcentret er glade for, at der kommer fokus på sygdommen. Det er nemlig ikke en dans på roser at være dement.
  - Det er enormt invaliderende og involverende i ens liv altså. Jeg har lidt svært ved at forestille mig noget, der kunne være værre umiddelbart, siger Birthe Jessen, daglig leder af Vinkelvejcentret, til TV SYD.
  Derfor er Varde gået sammen med fem andre kommuner. Sammen vil de hjælpe både demente og deres pårørende til først og fremmest at tale åbent og sygdommen.
  - Jeg tror, at der er særlig grund til at sætte fokus på demensområdet, fordi der er så mange tabuer og så meget berøringsangst i forhold til den her sygdom, siger Thorkild Sloth Pedersen, Ældre- og handicapchef i Varde Kommune.
  Målet med projektet er, at de demente skal have mulighed for at få et bedre liv med deres sygdom.
  Hør ældre- og handicapchef i Varde Kommune, Thorkil Slot Pedersen fortælle om kommunens demensfokus. Varighed 1'14
  